פט ריילי

פטריק ג'יימס "פט" ריילי (אנגלית: Patrick James "Pat" Riley; נולד ב-20 במרץ 1945 ברומא, מדינת ניו יורק, ארצות הברית), הוא כדורסלן עבר ומאמן כדורסל אמריקאי לשעבר בליגת ה-NBA, המשמש כיום כנשיא קבוצת מיאמי היט. נחשב לאחד המאמנים הטובים ביותר בליגת ה-NBA בכל הזמנים. הוביל את קבוצותיו ל-5 אליפויות NBA.

פט ריילי זכה בארבע אליפויות עם מג'יק ג'ונסון וכרים עבדול-ג'באר ב"שואו טיים" לייקרס, והוביל את הניו יורק ניקס בעונת 1993/1994, ללא אף כוכב-על עד לגמר ה-NBA נגד יוסטון רוקטס וכוכבה האקים אולאג'ואן. ב- הוביל את קבוצת מיאמי היט לאליפות ה-NBA, שנה אחת בלבד לאחר שחזר לאמן בפעם הראשונה מאז 2003.

ריילי זכה 3 פעמים בתואר "מאמן השנה" - פעם אחת עם כל קבוצה שאימן (לוס אנג'לס לייקרס - 1990, ניו יורק - 1993, מיאמי - 1997). בסך הכל במהלך קריירת האימון שלו ניהל ריילי 1,904 משחקים בעונה הרגילה של ה-NBA, ומאזנו כולל 1,210 ניצחונות מול 694 הפסדים (63.6%), נתון שמעמיד אותו במקום השני בכל הזמנים, אחרי לני וילקינס. בפלייאוף ניהל 282 משחקים, ומאזנו כולל 171 ניצחונות מול 111 הפסדים (60.6%). באפריל 2008 נבחר להיכל התהילה של הכדורסל.

ב-2008 הוביל מהלך לבחירתו של מי שהיה עוזרו אריק ספולסטרה למאמן מיאמי. הוא עצמו הסתפק בתפקיד ג'נרל מנג'ר ונשיא, ולכן נשאר מעורב בבחירת השחקנים ובחירות הדראפט. היה מעורב בהחתמתו של לברון ג'יימס בקבוצה ב-2010 ומימושה של השלישייה הגדולה, ג'יימס, דוויין וייד וכריס בוש, שהובילו את ההיט לשתי אליפויות רצופות ולארבע העפלות לגמר.

ב-9 בפברואר 2022 הוכרז כאחד מחמישה עשר המאמנים הגדולים בתולדות הNBA.

לקריאה נוספת
 הצוות המנצח: הנוסחה הבדוקה של פט ריילי, מאנגלית: ברוך קורות, הוצאת מטר, תשנ"ה 1994.

קישורים חיצוניים 

 הישגיו כמאמן, אתר ה-NBA
 

בוגרי אוניברסיטת קנטקי
פרשני כדורסל אמריקאים
מאמני כדורסל אמריקאים
כדורסלני אוניברסיטת קנטקי
כדורסלנים אמריקאים
כדורסלני סן דייגו רוקטס
כדורסלני לוס אנג'לס לייקרס
כדורסלני פיניקס סאנס
היכל התהילה של הכדורסל: מאמנים
מאמני לוס אנג'לס לייקרס
מאמני ניו יורק ניקס
מאמני מיאמי היט
מאמני משחק האולסטאר של ה-NBA
זוכי פרס מאמן השנה ב-NBA
בחירות דראפט של סן דייגו רוקטס
מנהלי קבוצות ב-NBA
מדינת ניו יורק: כדורסלנים
אמריקאיות שנולדו ב-1945
אמריקאים שנולדו ב-1945